Troula Goosen -
Gabriel skrik wakker in `n donker kelder in `n vreemde stad, sonder enige herinnering van hoe hy daar gekom het. Al wat hy onthou is sy naam en dat hy in Amsterdam woon. Tot sy verbasing bevind hy hom in die Kaap van Storms, die VOC se ou halfwegstasie en in die begraafplaas is `n graf met sy naam en geboortedatum op. `n Pragtige slawemeisie, Zytia, probeer hom help om uit te vind wie hy werklik is. Sy potloodsketse bring visioene van `n Khoi seun en `n vreemde klip. En Zytia se geheimsinnige meesteres soek sy bloed . . .
#PresiesAnders 2: Cupcakes en kupido`s
Cecilia Steyn -
Zoya presteer nie op skool soos haar identiese tweelingsussie Zoe nie. Maar wie gee tog om oor wiskunde en rekeningkunde? Dis veel beter om seker te maak sy lyk altyd fantasties op `n selfie. Dis tog hoe sy Erwee du Rand se oog kan vang. Of is dit?
Wanneer Zoya gekies word as die hoof van die balkomitee, is sy in die wolke oor die kans om tyd saam met Erwee te spandeer. Buitendien, hoe moeilik kan dit nou wees om met `n begroting te werk? Daar is wel n paar probleme: die jaloerse Beula, `n geheimsinnige matchmaker en die feit dat haar pa skielik tienersleng praat en leer skateboard ry . . .
Gevaarlike lopies/Duskant die doodlyn 2-in-1
Fantastiese nuus vir jong sportliefhebbers! Vir die eerste keer verskyn twee van Jaco Jacobs se supergewilde sportstories saam in een omnibus!
In Gevaarlike lopies kan Henk nie wag vir die kriekettoer om te begin nie. Wat kan nou lekkerder wees as om saam met jou vriende die land plat te toer en die een krieketwedstryd na die ander te speel! Maar van die begin af is dit duidelik dat hierdie nie `n gewone toer gaan wees nie. Wie probeer by die span se bussie inbreek, en wat soek hulle? Is daar regtig iemand wat snags in die koshuisgange rondsluip, of is dit Henk se verbeelding? Kort voor lank lyk dit of die kriekettoer in `n nagmerrie gaan ontaard ...
Werner en sy vriende in Duskant die doodlyn leef vir rugby. Hierdie jaar is hulle vasbeslote om hul aartsvyande `n ding of twee op die rugbyveld te wys. Maar iets is verkeerd. Wie is die geheimsinnige man wat snags by die skool rondsluip? En waarom gebeur daar skielik allerhande vreemde dinge met Werner-hulle se rugbyafrigter? Dit begin al hoe meer lyk of iemand nie volgens die reëls speel nie en Werner en die res van sy span beland in groot gevaar ...
Aksieheld Austin (2): Nag van grille
Ewald is nog op laerskool, maar sy naam is reeds op almal se lippe. Gn wonder nie - hy is immers die ster van die gewilde Aksieheld Austin-rolprente. In die flieks is hy `n dapper held met vuiste soos kanonkoeëls wat skurke laat les opsê!
Die tweede fliek, Aksieheld Austin: Nag van grille, is pas voltooi, en Ewald kan nie wag vir die bekendstelling nie. Dit gaan by `n ou fliekteater in die stad gehou word.
Maar die middag voor die vertoning gaan maak Ewald en sy beste vriend, Carlo, `n draai by die grillerige ou fliekmuseum wat deel van die teater is. Kort voor lank is hulle vasgekeer in die museum saam met `n geheimsinnige figuur wat in die donker rondsluip.
As hulle wil ontsnap, sal Ewald hierdie keer net so dapper soos n REGTE aksieheld moet wees!
Dinowêreld Omnibus 2
Rex Stone -
Is jy gereed vir die grootste avontuur ooit?
Johan en sy beste vriend, Tom, ontdek `n geheime grot met versteende voetspore in Dinobaai. Toe hulle op die voetspore loop, beland hulle in `n wêreld vol regte, lewende dinosourusse. Saam met hul dino-maat, Wanna, beleef die twee seuns allerlei asemrowende maar ook gevaarlike oertyd-avonture!
Die stories is in 2009 vir die eerste maal as individuele boeke uitgegee. Hierdie omnibus bevat nog vier stories uit die gewilde reeks:
Vang die dief!
`n Blitsige Velociraptor steel die Fossielvinder en Johan en Tom moet hom agternasit. Na `n dolle jaagtog deur die gevaarlike oerwêreld, haal hulle die skelm dinosourus in. Maar hoe gaan hulle hom uit sy grot lok om die Fossielvinder terug te kry?
Hier kom die reuse-reptiele!
Johan en Tom se dinosouruswêreld is tjoepstil geen dinosourusse brul nie, geen insekte zoem nie en hulle vind gou uit waarom, `n Meteoor stuur reg op hulle af. Boem! `n Verskrikte Edmontosaurus-trop storm op die rand van `n reuse-krater af. Sal die seuns hulle kan keer voor hulle in die dieptes afstort?
Johan en Tom is terug in Dinowêreld maar hierdie keer is dit in die Jura-tydperk! Die seuns en hul dino-maat, Wanna, kan nie wag om uit te vind watter avonture in hierdie nuwe prehistoriese tydperk op hulle wag nie. Toe `n Stegosaurus in die moeilikheid beland, moet hulle probeer help
Johan en Tom gaan snorkelduik in hul geheime dinosouruswêreld. Selfs Wanna gaan dit in die see waag! Onder die water sien hulle ongelooflike oerdiere. Maar wat hulle nie weet nie, is dat `n reuse-plesiosourus onder die branders rondswem...
Dinowereld Omnibus 1
Johan en sy beste vriend, Tom, ontdek n geheime grot met versteende voetspore in Dinobaai. Toe hulle op die voetspore loop, beland hulle in n wereld vol regte, lewende dinosourusse. Saam met hul dino-maat, Wanna, beleef die twee seuns allerlei asemrowende maar ook gevaarlike oertyd-avonture!
Die stories is in 2009 vir die eerste maal as individuele boeke uitgegee. Hierdie omnibus bevat die eerste vier stories uit die gewilde reeks:
Aanval van die akkediskoning
Johan en Tom ontdek die geheim van Dinobaai. Nou wag daar hope avonture op hulle. Op hierdie geheime plek is allerhande dinosourusse, ook n enorme T-rex wat warm op die twee seuns se spoor is.
Stormloop van die driehoring-monster
Johan en Tom keer terug na hul geheime dinosourusw�reld. Hulle kan nie wag om dit verder te verken nie. Maar toe `n Triceratops-trop op hulle afstorm, lyk dit of die seuns platgetrap gaan word. Daar is net een uitweg, hulle sal op een van die dinosourusse se rug moet probeer ry!
Mars van die gepantserde reuse
Johan en Tom is terug in Dinow�reld. Hulle ontdek n jong Ankylosaurus wat in die modder vassit. Die seuns moet die baba-dinosourus red voordat die modder hom insuig maar hoe? En wat sal gebeur as die ma terugkeer en haar reusagtige, dodelike stert begin rondswaai?
Vlug van die pterosourus
In hul geheime dinosourusw�reld soek Johan en Tom na die grootste vlieende reptiel wat ooit geleef het, Quetzalcoatlus. Maar wat gaan hulle doen wanneer die reuse-pterosourus dink hul dino-maat, Wanna, is haar kuiken en met hom wegvlieg? Daar is bitter min tyd om hul maat te red
Sonja Kaiblinger -
`n Fortuinverteller trek oorkant die straat van Otto en tannie Sharon in en ewe skielik begin vreemde dinge in die buurt gebeur. Harry die Grieselgryper vind uit dat `n gruwelgees die vrou se huis oorgeneem het! Dit is `n baie gevaarlike soort spook en Grieselgrypers is hulpeloos teen hulle. Otto en Harry moet `n spesiale eenheid van die SBI inroep: die spookmeesters. Maar dit lyk nie of die ouens hulle regtig wil help nie . . .
Rudi Venter -
Wanneer Eddie twee mans hoor praat oor n rooftog jare gelede tydens die Boendoesbaai Derby, is hy vasberade om die geheim te ontrafel. Kon so iets skokkends ooit in hulle klein kusdorpie gebeur? Maryna Cloete, pal met haar neus in ander se sake, meng natuurlik dadelik in met sy planne. Hulle pad kruis ook met die Von Dempter-neefs, Hein en Roelof, wat in die woonwapark kamp vir die vakansie. En gou word dit duidelik dat vraagtekens soos coat hangers die dorp vol hang.
Op n dag kry Nathan n geheimsinnige boks voor hul woonstel se deur. En binne-in is n hamster. Hy is oulik en wollerig en sy naam is Skwiek. En hy is nie sommer n gewone hamster nie ... Hy kan mense hipnotiseer! Maar dan vind Nathan uit Skwiek is op `n geheime sending ... en `n gevaarlike skurk is warm op hul spoor!
Daar is `n spookplaag in die dorp! `n Hele klomp kinders in Otto se skool word skielik deur spoke geterroriseer en `n oorlede Spaanse bulvegter wil by Otto se tante intrek. Maar drie huisspoke en `n pratende vlermuis is klaar genoeg, Otto het beslis nie nog `n huismaat nodig nie. Waar kom al die spoke vandaan? En hoe raak mens van hulle ontslae? Gelukkig het Otto se vriend Harry, die Grieselgryper, goeie kontakte aan die Oorkant.
Nadine Blom , Adriaan Blom -
Hannes Joubert en sy Melkbosmaats word betrek by n permeloenstroopsindikaat op hulle dorp. Hannes en Zander lei n sorgelose longboard-lewe van surf en elke Vrydag milkshakes drink by Goofies, waar hulle vriendin Luna na skool waitress. Zander en Hannes merk een middag n paneelwa sonder nommerplate op. Hannes se speurinstink skop in en hulle volg die kar tot by die see, waar verdagte mans uitklim met staalmesse en nette. Die volgende oomblik is hulle vasgebind agterin die paneelwa!
Ewald is baie opgewonde toe hy die rol van Aksieheld Austin in `n fliek losslaan. Maar iets is nie pluis op die filmstel nie. Dit lyk asof `n regte skurk die rolprent probeer saboteer. As Ewald die fliek wil red, sal hy so dapper soos `n REGTE aksieheld moet wees ...
Max is groot en sterk, hy leef vir rugby en hy is `n regte boelie. Kort voor lank vind Ampie uit dat Max `n nare geheim het ... Hoe gaan Ampie die res van sy rugbyspan oortuig dat die skool se nuwe ster-speler in werklikheid `n MONSTER is?
Het jy murg of melkskommel in jou pype? Maak reg vir `n rugbywedstryd soos jy nog nooit gesien het nie, en die verloorders gaan geeet word!
Francois Bloemhof - Alistair Ackermann
Professor Mapstieks is een van die bekendste wetenskaplikes in die land. Sy nuwe uitvinding, die Windlawaai, is pas gesteel. Die Windlawaai kan enige masjien van `n afstand beheer - en as dit in die verkeerde hande beland, kan dit verskriklike gevolge h�.
Agent Snoet kry opdrag om die diefstal te ondersoek. Maar soos gewoonlik is dit sy slim kat, Felino, wat die eintlike baasbrein agter die ondersoek is.
Kort voor lank kry Snoet en Felino die wind behoorlik van voor - en dit lyk of Felino dalk die laaste van sy nege lewens kan verloor ...
Marilyn Honikman -
Die Suid-Afrikaner Job Maseko is `n Tweede Wêreldoorlog-held van wie min mense bewus is. Hy was verantwoordelik vir die ontploffing waarin `n Duitse oorlogskip in die hawe van Tobruk, waar hy `n krygsgevangene was, vernietig is. In hierdie boek vir laerskoollesers bring Marilyn Honikman sy storie onder jong lesers se aandag. Die kinders in die boek besoek die Nasionale Museum van Militêre Geskiedenis in Johannesburg en kom op `n skildery van Job Maseko af. Hierna begin die ongelooflike storie van uiterse dapperheid ontvou.